इस प्रकार समग्रता में कहा जाय तो संजीव का आलोच्य उपन्यास ‘धार’, मैना और उसके समाज की कथा के माध्यम से विहार, अब झारखंड राज्य के आदिवासी जीवन-समाज (संथाल परगना) को जीवंत करने का प्रयास करता है। जहाँ आदिवासी जन –जीवन स्वतंत्रता के वर्षों बाद भी बुनियादी जरूरतों के अभाव से गुजर रहा होता है। जहाँ मुख्यधारा की पँजीवादी शोषक शक्तियां उनके जल-जमीन-जंगल को हड़पने तथा उसे विषाक्त करने हेतु सदा सचेष्ट रहती हैं । जहां सत्ता का भ्रष्ट रूप आदिवासी जीवन-समाज की सम्पदा की लूट को तो खुली छूट देता है किंतु, उनकी जनाकांक्षा- जनखदान की तनिक भी परवाह नहीं करता है।